دايما اما بقعد افكر مع نفسي بقول ان او بقعد اتخيل الرسول صلى الله عليه وسلم واقول ان هو شخص كامل عمره ما كان بيغلط. وعمره ما وربنا مفروض غفر له كل زنوبه. لكن لما بلاقي ان هو كان بيستغفر ربنا في اليوم ميت مرة
طب معنى كده ان هو الرسول اخطأ؟ ليه هو كان بيستغفر ربنا في اليوم ميت مرة؟ وده سؤال كل معزم الناس اللي غير المسلمين لما بنيجي نتناقش معهم في الاسلام وعن الرسول بيسألوا السؤال ده. طالما الرسول بتاعكم انتم بتقولوا ان ربنا غفر له ما تقدم من زنبه وما تأخر
طب ليه هو كان بيستغفر ميت مرة؟ هل اذنب النبي صلى الله عليه وسلم؟ فيه ناس بيقول لك بيستغفر في المجلس مائة مرة. طب ليه ؟ يبقى اكيد بقى كان بيعمل زنوبه
بيعمل خطايا؟ لا. لازم نفهم ان كل واحد فينا عنده تلات سجلات سجل الحسنات وسجل السيئات ودول مقدور عليهم. الحسنة بعشر امثالها الى سبعمائة ضعف والله يضاعف لمن يشاء والسيئة
دقيقة واحدة انما المصيبة بقى في السجل التالت الا واتفتح بقينا كلنا في مشكلة كبيرة وهو سجل النعم ازاي يقدر الانسان يشكر ربنا على النعم؟ لزلك الاستغفار بيبقى من الذنوب وبيبقى من عدم القدرة على شكر
النعم الرسول عليه الصلاة والسلام بيقول لا يدخل احدكم الجنة بعمله. قالوا ولا انت يا رسول الله؟ قال ولا انا. الا انت يتغمدني الله برحمته. لذلك احنا نعبد ربنا عشان نتعرض لرحمته. مش في الحقيقة لتجميع اكبر عدد
من الحسنات ويبدأ الواحد بيعمل بقى كده اعمال الخير ويحسب الحسنات بتاعته وكأنه بيتعامل مع بنك لأ الناس فاكرة المسألة مسألة آآ كتر حسنات وكتر اعمال عبادية مع ان لازم نهتم بالكيفية اللي
بجودة العبادة اللي بنعبد بها ربنا. عمل الجوارح لازم يقترن بعمل القلوب. القرآن لازم يتقري بتدبر. الصلاة لازم تبقى بخشوع الذكر لازم يكون اصلا برضه بتدبر. انا دلوقتي لو خبطت كوباية شاي وقعت على هدوم حد. ينفع اقول له
اسف اسف اسف اسف اسف اسف بالشكل ده. هيبقى شعوره ايه وانا بقول له كده. هيحس ان هو يعني مستفز مني. مش هيشعر ان انا اسف فعلا ليه لاني بقولهالو بدون مشاعر لكن هي ديتها اقولو انا اسف جدا يقول ايه يا عم ولا يهمك خلاص مش مشكلة فداك حتى الهدوم كلها
ليه؟ لاني اشعرت بالندم. عملت قارنت عمل الجارحة بعمل قلبي. نفس الكلام. هي دي بالزبط لما بنستغفر ربنا بنمسك السبحة ونقول ايه ؟ استغفر الله استغفر الله استغفر الله استغفر الله استغفر الله. عشان كده السيدة رابعة العدوية تقول
استغفارنا يحتاج الى استغفار. ده طريقتنا في الاستغفار تحتاج ان احنا نستغفر منها اصلا. بصوا الرسول عليه الصلاة والسلام علمنا ازاي نستغفر ربنا دعاء اسمه سيد الاستغفار. عشان بس نشوف مع بعض الذكر لما يبقى بتدبر بيبقى واقعه عامل ازاي
اللهم انت ربي اقرار بالربوبية. لا اله الا انت. الالوهية خلقتني وانا عبدك بانه هو الخالق وبالعبودية. وانا على عهدك ووعدك ما استطعت. اعوذ بك من شر ما صنع ندم ابوء لك بنعمتك علي. تذكر نعمة ربنا وابوء بذنبي اعتراف بالذنوب
اغفر لي فانه لا يغفر الذنوب الا انت. يقول الرسول عليه الصلاة والسلام من قالها من النهار موقنا بها فمات من يومه قبل ان يمسي فهو من اهل الجنة. ومن قالها من الليل وهو موقن بها فمات قبل ان يصبح فهو من اهل الجنة. بس خلي بالك الرسول عليه الصلاة والسلام ما قالش
اللي يقولها الصبح ويموت يبقى من اهل الجنة. او اللي يقولها بالليل ويموت يبقى من اهل الجنة. لأه. قال لك اللي يقولها وهو موقن بها يعني متدبرها مستشعرها حاسسها. لزلك اعمال الجوارح لازم تكون مقرونة باعمال القلوب
انا اما اقول لحد اسف لازم يقترن دوا بشعور بالندم. اما اقول استغفر الله لازم ده يقرن بالشعور ايضا بالندم. اللي دخل الجنة الجنة يا جماعة قال ايه؟ فاما من اوتي كتابه بيمينه فيقول هاء مقرؤوا كتابي اني ظننت اني ملاق
حسابية. انا كنت فاكر نفسي هتحاسب. طب ما هو اتحاسب. لأ. هو لم يحاسب على النعم. ربنا يجمعنا جميعا بكل الانبياء ان شاء الله يوم القيامة عند حوض النبي صلى الله عليه وسلم. ويدخلنا الجنة دون حساب. ويدخلنا الجنة بدون سابقة عذاب